पानीपत। स्वास्थ्य विभाग की टीम ने मेरठ के सरधना में एक क्लीनिक पर छापा मारकर क्लीनिक के मैनेजर, एक मीडियेटर महिला एक व्यक्ति को लिंग जांच करते रंगे हाथों पकड़ लिया। क्लीनिक का संचालक डॉक्टर फरार हो गए। टीम ने क्लीनिक की अल्ट्रासाउंड मशीन सील कर यूपी की पुलिस को आरोपियों की शिकायत दी। पुलिस ने तीनों को गिरफ्तार कर लिया है। मामले में क्लीनिक के मालिक डॉक्टर समेत पांच के खिलाफ मुकदमा दर्ज हुआ है।
सिविल सर्जन डॉ. इंद्रजीत सिंह धनखड़ को पिछले दिनों हरि सिंह चौक निवासी रेखा के बारे में लिंग जांच कराने की सूचना मिली थी। डॉ. धनखड़ ने बुधवार को इस बारे में उपायुक्त डॉ. चंद्र शेखर खरे को सूचना दी थी।उपायुक्त ने सीएमओ डॉ. इंद्रजीत सिंह धनखड़ को तुरंत छापेमारी करने का आदेश देते हुए बापौली के नायब तहसीलदार नवनीत को ड्यूटी मजिस्ट्रेट बनाया था। गुरुवार को स्वास्थ्य विभाग की टीम ने एक फर्जी ग्राहक तैयार किया।
फर्जी ग्राहक ने रेखा से संपर्क कर लिंग जांच कराने की बात कही। रेखा ने उससे 16 हजार रुपए की मांग की थी। विभाग की टीम ने फर्जी ग्राहक को 16 हजार रुपए एक गाड़ी उपलब्ध कराई। शुक्रवार सुबह रेखा फर्जी ग्राहक को लेकर मेरठ के लिए रवाना हुई। इस दौरान स्वास्थ्य विभाग की टीम लगातार उनका पीछा करती रही। यूपी के सरधना पहुंचने के बाद रेखा ने सोहन नाम के व्यक्ति को फोन किया। 15 मिनट के बाद सोहन पहुंचा।
रेखा ने सोहन को 15 हजार रुपए दिए। सोहन दोनों को लेकर मेरठ के मुआना स्थित साईं अल्ट्रासाउंड क्लीनिक पर पहुंचा। जहां क्लीनिक के मैनेजर ऋषि कुमार शर्मा ने फर्जी ग्राहक का अल्ट्रासाउंड किया और गर्भ में लड़का होने का दावा किया। इसके तुरंत बाद स्वास्थ्य विभाग ने छापा मारकर ऋषि कुमार शर्मा, सोहन रेखा को पकड़ लिया। उनके कब्जे से 16 हजार रुपए भी बरामद हुए। टीम ने मेरठ की स्वास्थ्य विभाग की टीम पुलिस को भी सूचना दी। सूचना मिलने के बाद विभाग की टीम पुलिस भी मौके पर पहुंची। दोनों राज्यों की स्वास्थ्य टीमों ने सयुंक्त कार्रवाई करते हुए अल्ट्रासाउंड मशीन को सील कर दिया।
इनके खिलाफ केस दर्ज
पुलिसने विभाग की टीम की शिकायत पर क्लीनिक के मालिक रजनेश, डॉ. अनुपम, मैनेजर ऋषि कुमार शर्मा, सोहन रेखा के खिलाफ मुकदमा दर्ज कर लिया। पुलिस ने मौके पर ही ऋषि कुमार शर्मा, सोहन रेखा को गिरफ्तार कर लिया। स्वास्थ्य विभाग की टीम में पीएनडीटी इंचार्ज डॉ. सुधीर बतरा, नायब तहसीलदार नवनीत सिंह, डीसीओ गुरचरण सिंह एलएमओ डॉ. शालिनी मेहता मौजूद रही।
hin_Deva hin_Deva hin_Deva hin_Deva bho_Deva bho_Deva